Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 404

4. Ismétlések, rendszerezõ összefoglalások, felmérések Élethelyzeteket modellezõ szerepjátékokban a helyes magatartásformák tanulása, gyakorlása. Érzelmek kifejezése mimikával, mozdulattal. Dramatikus játékokban együttmûködés a társakkal. Szituációs játékokban a köszönés, a bemutatkozás, a kérés, az ajándék átadás, a köszöntés és a megköszönés gyakorlása. A feladatmegoldás lépéseinek gyakorlása. Látogatás a könyvtárban. A könyvtárhasználat szabályainak megfigyelése. A gyermeklexikonok használata segítségadással. Memoriterek megtanulása: 2-3 mondóka, soroló, találós kérdésnépdal; Petõfi Sándor: A tavaszhoz; Weöres Sándor: Szunnyadj, kisbaba; Kocsi és vonat; Csanádi Imre: Farkas üvölt; Szabó Lõrinc: Tavasz; Kányádi Sándortól 1-2 szabadon választott vers. Olvasmányok tartalmának elmondása; állatok, növények bemutatása olvasott szöveg alapján; történet alkotása képsor segítségével; párbeszédek felolvasása szerepek szerint; telefonálás modellezése szituációs játékban. -Szövegek ismételt néma és hangos olvasása. Begyakorolt szöveg felolvasása az élõbeszédhez közelítõ hanglejtéssel. Írott kis- és nagybetûk alakítása, kapcsolása. Gyakorlás betûk, betûkapcsolatok, rövid szavak írásával. A hangok idõtartamának jelölése. Másolás írott, majd nyomtatott mintáról: szavak, szókapcsolatok, rövid mondatok írása. Hat betûnél nem hosszabb szavak látó-halló tollbamondásra írása. Rövid szavak írása emlékezetbõl. Rövid mondatok írása tollbamondásra és emlékezetbõl. Szavak írása betûrendben. A tanulási folyamat szükség szerinti pontjain a tanultak ismétlése, gyakorlása. Egyszerû feladatmegoldások formatív és szummatív jellegû felmérésekben.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes